бъдат обслужвани по най-добрия начин, ако не се ограничават допълнително доставките на висококачествени кабели от оптични влакна от Китай.
 (570)
 Вместо това Cable 77 подчерта, че налагането на антидъмпингови мита върху кабелите от оптични влакна би повлияло и на други промишлени сектори и че ако се налагат мита върху кабелите, те следва да бъдат налагани и върху влакната, тъй като производителите от Съюза използват и влакна, произведени извън Съюза.
 (571)
 Както е подробно описано в следващите съображения, Комисията не намери обаче убедителни аргументи, за да заключи, че не е в интерес на Съюза да налага мерки върху вноса на кабели от оптични влакна с произход от Китай.
 7.1. Интерес на промишлеността на Съюза
 (572)
 В Съюза има 29 дружества, произвеждащи КОВ, в които работят около 4700 служители. Производителите са разпределени в целия Съюз.
 (573)
 Налагането на мерки би позволило на промишлеността на Съюза да поддържа конкурентна позиция и да възстанови загубен пазарен дял, като едновременно с това подобри своята рентабилност до устойчиви равнища.
 (574)
 Липсата на мерки вероятно ще окаже значително отрицателно въздействие върху промишлеността на Съюза от гледна точка на още по-голямо намаление на цените и по-ниски продажби и производство с последващо финансово влошаване по отношение на рентабилността и инвестициите, което застрашава нейното бъдеще.
 7.2. Интерес на несвързаните вносители
 (575)
 Съдействието от страна на вносителите беше сравнително слабо. Петима несвързани вносители подадоха формуляра за участие в извадката в рамките на срока. Четирима от тези петима вносители предоставиха отговор на въпросника. След започване на антисубсидийното разследване във връзка с кабелите от оптични влакна от Китай един нов вносител заяви интерес и поиска да окаже съдействие и в настоящото разследване. Комисията предостави на този вносител статут на заинтересована страна за настоящото разследване, считано от деня, в който заяви интерес, и за разглеждане на предоставената за настоящото разследване информация, без да се засягат вече приключилите процедурни стъпки.
 (576)
 Петимата оказали съдействие вносители представляват около 12 % от китайския внос. Двама от вносителите предоставиха пълна информация в своите отговори на въпросника, докато други трима не бяха в състояние да предоставят надеждни данни за печалбата за продукта, предмет на разследването, за РП. Всички оказали съдействие вносители се противопоставиха на тези мерки.
 (577)
 Оказалите съдействие вносители се намират в четири различни държави членки и дейността им е съсредоточена главно в тези държави. Те внасят 70—90 % от покупките си на КОВ от Китай и доставят останалата част от производители от Съюза и от производители в други трети държави. Те подчертаха значението на наличието на различни източници на доставки. Вносът на КОВ от трети държави не подлежи на вносно мито в Съюза.
 (578)
 Важна част от дейността на оказалите съдействие вносители e да представят оферти за по-малки проекти. Освен тези оферти те предлагат и допълнителни продукти (напр. тръби, части за свързване и кутии) и сложни услуги за клиентите (напр. проектиране и инсталиране на мрежа). Разглежданият продукт представлява средно около една трета от общия им оборот.
 (579)
 Нито един от вносителите не заяви, че пандемията от COVID-19 е оказала значително влияние върху неговата стопанска дейност. Един вносител